ⴱⴰⴱⴰ ⵄⵍⵉ

ⴱⴰⴱⴰ ⵄⵍⵉ ⵉⴳⴰ ⵢⴰⵏ ⵓⵙⴷⴷⵉ ⴰⵎⴰⵣⵉⵖ, ⴰⵔ ⵣⵔⴰⵢⵏⵜ ⵜⵙⴷⴷⵉⵢⵢⵉⵏ ⵏⵏⵙ ⴳ ⵜⴱⴰⴷⵓⵜ ⵜⴰⵎⴰⵣⵉⵖⵜ ⵣⵖ ⵜⵓⴷⴷⵎⴰ ⵏ ⵡⴰⵢⵢⵓⵔ ⵏ ⵓⵥⵓⵎ ⵏ ⵓⵙⴳⴳⵯⴰⵙ ⵏ 2021 ⴽⵔⴰⵢⴳⴰⵜ ⴰⵙⵙ ⴷⴼⴼⵉⵔ ⵜⴳⵎⴳⵉⵎⵜAgadir24.info - مسلسل “بابا علي” أيقونة أمازيغية تحقق مشاهدات عالية على قناة تامزيغت. ⴳ ⵢⴰⵏ ⵓⵙⵓⵏ ⴰⵎⵙⴷⵔⴰⵔ ⴳ ⵍⵍⴰⵏ ⵉⵎⵓⵖⵍⵉⵜⵏ ⴼⵓⵍⴽⵉⵏⵉⵏ ⴽⵉⴳⴰⵏ, ⵖ ⵜⵍⵍⴰ ⴽⵉⴳⴰⵏ ⵏ ⵜⵣⴳⵣⵓⵜ ⴷ ⵡⴰⵎⴰⵏ, ⵖ ⵢⴰⵏ ⵓⴹⵡⴰⵕ ⵖ ⵉⵊⵓⴽⴰⴽ ⵖ ⵜⵙⴳⴰ ⵏ ⵍⵃⴰⵡⵣ ⴷⴰⵔ ⵉⴷⵔⴰⵔⵏ ⵏ ⴷⵔⵏ ⵖ ⵡⵓⵍ ⵏ ⵜⵎⴰⵣⵉⵔⵜ ⵏ ⵉⵛⵍⵃⵉⵢⵏ, ⵉⴱⴷⴷⴰ ⵓⵎⵙⵙⵓⴼⵖ ⵎⵚⵟⴰⴼⴰ ⴰⵛⴰⵡⵓⵔ ⴼ ⵓⵙⴷⴷⵉ ⵏ ⴱⴰⴱⴰ ⵄⵍⵉ ⵏⵏⴰ ⵎⵉ ⵉⵙⴽⵔ ⵃⵎⴰⴷ ⵏⵜⴰⵎⴰ ⴰⵙⵉⵏⴰⵔⵢⵓ ⵢⵓⵔⴰⵔ ⴳⵉⵙ ⵜⵉⵍⴰⵍⵜ ⵜⴰⴷⵙⵍⴰⵏⵜ. ⴰⵙⴷⴷⵉ ⴰⴷ ⵉⵙⵎⴰⵏ ⵢⴰⵜ ⵜⵔⴰⴱⴱⵓⵜ ⵏ ⵉⵙⴳⴱⴰⵔⵏ ⵙⵓⴳⵔⵏⵉⵏ ⵏ ⵙⵙⵉⵏⵉⵎⴰ ⵜⴰⵎⴰⵣⵉⵖⵜ ⵏ ⵜⵎⵏⴰⴹⵜ ⵏ ⵓⵏⵥⵓⵍ ⵣⵓⵏ ⴷ ⵣⴰⵀⵢⴰ ⵣⴰⵀⵉⵔⵉ, ⵍⵃⵓⵙⵉⵏ ⴱⴰⵕⴹⵡⴰⵣ, ⵄⴱⴷⵍⵟⵉⴼ ⵄⴰⵟⵉⴼ, ⴼⴰⵟⵉⵎⴰ ⵙⵓⵙⵉ, ⵏⵓⵕⴰ ⵍⵡⴰⵍⵜⵉⵜⵉ ⴷ ⵡⵉⵢⵢⴰⴹ, ⴰⵢⵏⵏⴰ ⵜ ⵢⵓⵊⵊⴰⵏ ⴰⴷ ⵢⵉⵍⵉ ⵢⴰⵏ ⵡⴰⵜⵉⴳ ⵉⵎⵇⵇⵓⵔⵏ ⵉⴼⴽ ⴰⵙ ⴰⴷⴷⵓⵔ ⴷⴰⵔ ⵓⴳⴷⵓⴷAssabah.ma - “بابا علي” يتفوق في “تامزيغت”.

ⴰⵎⵓⵔⵙ
ⵉⵙⵙⵉⴷⵜ ⵢⴰⵏ ⵓⵎⵓⵔⵙ ⵡⴰⵔ ⴰⵏⴰⵡ ⵖ ⵓⵎⵣⵔⵓⵢ ⵏ ⵓⴷⵔⴰⵎⴰ ⴰⵎⵙⵍⵎⴰⵣⵉⵖ ⵙ ⵡⵓⵟⵟⵓⵏ ⵉⵎⵇⵇⵓⵔⵏ ⵏ ⵉⵏⴹⴼⴰⵔⵏ ⵢⴰ ⵖ ⵜⵜⵉⵍⵉⴼⵉⵣⵢⵓⵏ ⵜⴰⵎⴰⵣⵉⵖⵜ (ⵜⵉⴼⵉ8) ⵢⴰ ⵖ ⵜⴱⴰⴷⵓⵜ ⵏ ⵡⴰⵔⴷⴰ ⴼⵓⵙⵉⵓⵏ ⵖ ⵢⵓⵜⵢⵓⴱ.

ⴰⵙⴷⴷⵉ ⴰⴷ, ⵉⵙⵙⵏⴽⴷ ⵜⴰⵏⴼⵓⵙⵜ ⵉⵜⵜⵡⴰⵙⵙⵏⵏ ⴽⵉⴳⴰⵏ ⵏ ⵄⵍⵉ ⴱⴰⴱⴰ ⵖ ⵢⴰⵏ ⵡⴰⵍⴱⵓⴹ ⴰⴽⵓⵎⵉⴷⵉ ⴰⵎⴰⵣⵉⵖ ⵙ ⵜⵖⴰⵔⴰⵙⵜ ⵏ ⵉⵙⵓⵔⴰ ⵏⵏⴰ ⵜⵙⵙⵓⴼⵖ ⴱⵓⴱⴽⴷⵉ ⵣⵓⵏ ⴷ «ⵃⴷⵉⴷⴷⴰⵏ » ⴷ «ⵕⵎⵎⴰⵏⴰ ⵓ ⴱⵔⵟⴰⵍ ». ⵣⵖ ⵎⴰⴷ ⴱⴷⴰⵏⵜ ⵜⵅⵔⵙⵉⵏ ⵏⵏⵙ ⵜⵉⵎⵣⵡⵓⵔⴰ, ⵉⵙⴽⵔ ⵓⵙⴷⴷⵉ ⴰⴷ ⵢⴰⵏ ⵓⵎⵙⴳⴷⴰⵍ ⴰⵅⴰⵜⴰⵔ, ⴰⵢⵏⵏⴰ ⵢⵓⵊⵊⴰⵏ ⴽⵉⴳⴰⵏ ⵏ ⵜⴱⴰⴷⵓⵜⵉⵏ ⵏ ⵓⵙⵏⵖⵎⵙ ⴰⴷ ⴼⵍⵍⴰⵙ ⵙⴰⵡⵍⵏⵜ ⴰⵍⵍⵉⵖ ⴼⵍⵍⴰⵙ ⵜⵙⴰⵡⵍ ⵓⵍⴰ ⵜⴱⴰⴷⵓⵜ ⵏ ⵓⵜⵉⵍⵉⴼⵉⵣⵢⵓⵏ ⴰⵍ-ⵃⵓⵔⵔⴰ.

ⴽⵉⴳⴰⵏ ⵏ ⵎⴷⴷⵏ ⵏⵏⴰ ⵓⵔ ⵉⵥⴹⴰⵔⵏ ⴰⴷ ⴹⴼⵔⵏ ⴰⵙⴷⴷⵉ ⵖ ⵓⵜⵉⵍⵉⴼⵉⵣⵢⵓⵏ, ⴹⴼⵔⵏ ⵜ ⵖ ⵢⵓⵜⵢⵓⴱ ⵖ ⵜⴱⴰⴷⵓⵜ ⵏ ⵡⴰⵔⴷⴰ ⴼⵉⵙⵉⵓⵏ, ⴰⵔ ⵉⵍⴽⴽⵎ ⵡⵓⵟⵟⵓⵏ ⵏ ⵉⵎⴰⵏⵏⴰⵢⵏ ⵖ ⵜⴱⴰⴷⵓⵜ ⴰⴷ ⴰⵜⵜⴰⵢⵏ ⵏ ⵓⵣⴳⵏ ⵏ ⵓⵎⵍⵢⵓⵏ ⵉ ⵡⴰⵙⵙ, ⵜⴳ ⵜⵅⵔⵙⵜ ⵜⴰⵎⴳⴳⴰⵔⵓⵜ ⵜⴰⵎⵣⵡⴰⵔⵓⵜ ⵖ ⵜⵏⴷⴰⵏⵛ ⵏ ⵓⵎⵔⵔⵓⴽ ⵖ ⵢⵓⵜⵢⵓⴱ ⴰⵢⵏⵏⴰ ⵉⴳⴰⵏ ⴰⵏⵥⴰ ⵉⵎⵇⵇⵓⵔⵏ ⵏ ⵡⵉⵙ ⵉⵎⵓⵔⵙ ⴽⵉⴳⴰⵏ.

ⴰⵣⴰⵖⴰⵏ
ⵎⵇⵇⴰⵔ ⵜⴰⴽⵓⴱⴱⵔⵜ ⵏⵖ ⴷ ⴰⵙⵎⵓⵔⵙ ⵏ ⵓⵎⵓⵙⵍⵙⴰⵍ ⴰⴷ ⴷⴰⵔ ⵓⴳⴷⵓⴷ, ⵍⵍⴰⵏ ⵜⵓⴳⵜ ⵏ ⵉⵏⴰⵥⵓⵔⵏ ⵏⵏⴰ ⵓⵔ ⵉⵙⵙⵓⵙⵎ ⵎⴰⵢⴰⴷ ⴷ ⴰⵔ ⵜⵜⵉⵏⵉⵏ ⵎⴰⵙ ⵢⵓⵙⵉ ⵖ ⴰⵎⵎⴰⵙ ⵏⵏⵙ ⴽⵉⴳⴰⵏ ⴷ ⵉⵣⴳⴳⴰⵍⵏ ⴷ ⵜⵖⴰⵡⵙⵉⵡⵉⵏ ⵍⵍⵉ ⵙ ⵉⵅⵚⵚⴰ ⵏⴽⴽⵏⵉ ⵣⵓⵏ ⴷ ⵉⵙⵓⵙⵉⵢⵏ ⴰⴷ ⵉⴳ ⵣⵖ ⵍⵎⴼⵕⵓⴹ ⴰⴷ ⵜⵏ ⵏⵣⵔⵉ ⵖⵉⵍⴰⴷ. ⴰⵔ ⵜⵜⵉⵏⵉⵏ ⵎⴰⵙ ⴷ ⵣⵓⵏ ⴷ ⵉⴼⵉⵍⵎⵏ ⵍⵍⵉ ⵏ ⴼⵛⴷ, ⵓⵔ ⵉⵍⵍⵉ ⵃⵜⵜⴰ ⴽⵔⴰⵏ ⵓⵙⴱⵓⵖⵍⵓ ⵏ ⵓⵙⵡⵉⵏⴳⵎ ⴷⴰⵔ ⵉⴷ ⴱⵓⵙⵙⵉⵏⴰⵔⵢⵓ ⵏ ⵉⴼⵉⵍⵎⵏ ⴰⴷ ⵏ ⵜⵛⵍⵃⵉⵢⵜ ⵣⵖ ⵖ ⴰⴽⵓⴷ ⴰⵏⵏ ⴰⵔ ⵖⴰⵙⵙⴰ, ⴷⴰ ⵏⵥⵕⵕⴰ ⵎⴰⵙ ⵓⵔ ⵉⵥⴹⴰⵕ ⴰⵎⵙⵙⵓⴼⵖ ⵏ ⵓⴼⵉⵍⵎ ⴰⵎⴰⵣⵉⵖ ⴰⵛⵍⵃⵉⵢ ⴰⴷ ⵉⴼⴼⵖ ⵣⵖ ⵜⴰⵏⵏⴰⵢⵜ ⴰⵏⵏ ⵏ ⵜⴰⵎⴰⵣⵉⵔⵜ ⴷ ⵉⵖⵢⴰⵍ ⴷ ⵓⵎⵖⴰⵔ. ⵏⵏⴰⵎⴰⵟⵢⴰ ⴰⴷ ⴰⵔ ⵜⵏⵇⵇⴰ ⵓⴼⵉⵍⵎ ⴰⵛⵍⵃⵉⵢ ⴷ ⴰⵔ ⴱⴷⴷⴰ ⵜⵃⵚⴰⵔ ⵜⴰⵎⴰⴳⵉⵜ ⵜⴰⵛⵍⵃⵉⵜ ⵖ ⵜⴰⵎⴰⵣⵉⵔⵜ ⵏ ⵜⴰⵇⵔⵎⴰⵎⴰⵛⵜ ⴷ ⵎⴰⵢⴰⴷ ⵓⵔ ⵉⴳⵉ ⴼ ⵚⵚⴰⵍⵉⵃ ⵏ ⵓⴼⵉⵍⵎ ⴰⵛⵍⵃⵉⵢ ⵙⵖ ⵖⵉⴷ ⵙ ⵍⴳⴷⴷⴰⵎ. ⴰⵔ ⵜⵜⵉⵏⵉⵏ ⵓⵍⴰ ⵎⴰⵙ ⴷ ⵜⴰⵖⴰⵔⴰⵙⵜ ⵏⵏⴰ ⵙ ⵙⴰⵡⴰⵍⵏ ⵉⵎⵓⵎⵜⵉⵍⵉⵏ ⵖ ⴰⵎⵎⴰⵙ ⵏ ⵓⴼⵉⵍⵎ ⴷ ⵍⵉⵅⵔⴰⵊ ⴰⵔ ⵉⵙⵅⵛⵏ ⵍⵅⵉⵔ ⴰⴷ, ⴰⵔ ⵏⵜⵜⴰⴼⴰ ⵎⴰⵙ ⵓⵔ ⵉⵎⴽⵏ ⴰⴷ ⵉⵣⵔⵉ ⴽⵔⴰⵏ ⵍⵎⴰⵛⵀⴰⴷ ⴱⵍⴰ ⴰⴷ ⵜⵥⵉⵏ ⴰⵢⵜ ⵓⴹⵡⴰⵔ ⴷ ⵉⵏⴳⵔ ⴰⵜⵙⵏ ⵙⵓⵍ ⵙ ⵡⴰⵡⴰⵍ ⵉⵅⵛⵏⵏ, ⴷ ⴰⵔ ⴽⵓⵍⵍⵓ ⵜⵏⵓⵛⵛⵓⴳⵏ ⵜⴰⴼⴳⴳⴰ ⵏⵏⵙⵏ ⴷ ⵓⴷⵎ ⵏⵏⴷⵏ ⵉⵖ ⵔⴰⵏ ⴰⴷ ⵙⴰⵡⵍⵏ. ⵜⴰⵎⴰⵎⴽⵜ ⴰⴷ ⵏ ⵜⵜⵎⵜⵉⵍ ⴰⵔ ⵜⴰⵊⵊⴰ ⵢⴰⵜ ⵜⴰⵡⵍⴰⴼⵜ ⵉⵅⵛⵏⵏ ⴼ ⵓⴼⴳⴰⵏ ⴰⵛⵍⵃⵉⵢ ⴰⵛⴽⵓ ⴽⵓⴷⵏⵏⴰ ⵏⵙⵙⴼⵖ ⴽⵔⴰⵏ ⵓⴼⵉⵍⵎ ⵉⵇⵇⴰⵏⴷ ⴰⴷ ⵏⴰⵊⵊ ⵖ ⵉⵅⴼⴰⵡⵏ ⵏⵏⵖ ⵎⴰⵙ ⴷ ⵓⴼⵉⵍⵎ ⵔⴰⴷ ⵉⵖⵓⵎⵓ ⵓⵍⴰ ⵉ ⵜⴰⵔⵡⴰ ⵏⵏⵖ ⴷ ⵡⴰⵔⵔⴰⵡⵏ ⵏⵏⵖ ⴷ ⵎⴰⵢⴰⴷ ⴰⵔ ⴰⵙⵏ ⵢⴰⴽⴽⴰ ⵢⴰⵜ ⵜⵡⵍⴰⴼⵜ ⵉⵣⴳⴳⵍⵜ ⴼ ⵉⵇⴱⵓⵔⵏ ⵏⵏⵙⵏ.

ⵉⵙⴷⴷⵉⵜⵏ
ⵙⵉⵥⵓⵏⵉⵙⴷⴷⵉⵜⵏⴰⵙⴰⴽⵓⴷⵜⵓⴷⴷⵎⴰⵜⵉⴳⵉⵔⴰ13014 ⵉⴱⵔⵉⵔ 202113 ⵎⴰⵢⵢⵓ 20212303 ⵉⴱⵔⵉⵔ 20222 ⵎⴰⵢⵢⵓ 202233023 ⵎⴰⵕⵚ 202321 ⵉⴱⵔⵉⵔ 2023430 12 ⵎⴰⵕⵚ 2024 11 ⵉⴱⵔⵉⵔ 2024

ⴰⴼⵍⵍⴰ ⵏ ⵡⴰⵡⴰⵍ
ⵜⴰⵡⵓⵔⵉ ⴰⴷ ⵜⴳⴰ ⵜⴰⵢⴰⴼⵓⵜ ⵏ ⴽⵉⴳⴰⵏ ⵏ ⵉⵙⴳⴳⵯⴰⵙⵏ ⵏ ⵓⵙⵡⵓⵔⵉ ⵖ ⵢⵉⴳⵔ ⵏ ⵙⵙⵉⵏⵉⵎⴰ ⵉⵙⴰⵡⴰⵍⵏ ⵙ ⵜⴰⵛⵍⵃⵉⵜ ⵖ ⵜⵎⴰⵣⵉⵔⵜ ⵏ ⵙⵓⵙ ⵏⵏⴰ ⵉⴱⴷⴰⵏ ⵖ 1991 ⴷ ⵓⵎⵙⵙⵓⴼⵖ ⴰⵃⵎⴷ ⴱⴰⴷⴷⵓⵊ ⵙ ⵓⵙⴰⵔⵓ ⵏⵏⵙ «ⵜⴰⵎⵖⴰⵔⵜ ⵏ ⵡⵓⵔⵖ» ⵏⵏⴰ ⴷ ⵜⵙⵙⵓⴼⵖ ⵡⴰⵔⴷⴰ ⴼⵉⵙⵉⵓⵏ. ⵜⴰⵎⴳⴳⴰⵔⵓⵜ ⴰⴷ ⵜⵙⵙⵓⴼⵖ ⴷ ⵡⴰⵀⵍⵉ ⵏ ⵉⵙⵓⵔⴰ ⵢⴰⴹⵏ ⵙ ⵜⵎⴰⵣⵉⵖⵜ ⵏⵏⴰ ⵜⵜⵡⴰⵙⵙⵏⵏⵉⵏ ⵖ ⵓⵎⵔⵔⵓⴽ ⵙ ⵜⵉⵎⵎⴰⴷ ⵏⵏⵙ ⵣⵓⵏ ⴷ «ⴱⵓ ⵜⴼⵓⵏⴰⵙⵜ», «ⵎⵓⴽⵉⵔ »,  «ⵃⵎⵎⵓ ⵓⵏⴰⵎⵉⵔ »,  «ⵔⴰⵏ ⴽⵓⵍⵍⵓ ⴷⴷⵓⵏⵉⵜ», «ⵜⵉⵢⵜⵉ ⵏ ⵡⵓⴹⴰⵏ», «ⵖⴰⵙⵙⴰ ⴷⴷⵓⵏⵉⵜ ⴰⵣⴽⴽⴰ ⵍⵉⵅⵔⵜ »...ⴰⵜⴳ.

ⵉⵙⵓⵔⴰ ⴰⴷ, ⴷ ⵡⵉⵢⵢⴰⴹ ⵥⴹⴰⵔⵏ ⴰⴷ ⵙⵔⵙⵏ ⵜⴰⵙⵉⵍⴰ ⵉ ⵙⵙⵉⵏⵉⵎⴰ ⵜⴰⵎⴰⵣⵉⵖⵜ ⵖ ⵜⵎⵏⴰⴹⵜ ⵏ ⵓⵏⵥⵓⵍ ⵏ ⵓⵎⵔⵔⵓⴽ ⵜⵖⵏⵓ ⴷ ⵢⴰⵏ ⵎⵏⵏⴰⵡ ⵏ ⵢⵉⵜⵔⴰⵏ ⵣⵓⵏ ⴷ ⵉⴳⵍⵍⵉⵏ ⵏ «ⵃⵎⴰⴷ ⴱⴰⴷⴷⵓⵊ»,  «ⵎⵓⵃⵎⵎⴰⴷ ⴰⴱⴰⵄⵎⵔⴰⵏ »,  «ⵍⴱⵓⵔⴽⴰ ⵍⵃⵓⵙⴰⵢⵏ»,  « ⵎⴱⴰⵔⴷⴽ ⵍⵄⵟⵟⴰⵛ »,  «ⴱⵓⵔⴷⵡⴰⵣ »,  «ⵄⴰⵟⵉⴼ »,  « ⴼ. ⴱⵓⵛⴰⵏ»,... ⴰⵜⴳ.

ⵉⵙⵓⵍ ⵓⴷⵔⴰⵎⴰ ⴰⵎⴰⵣⵉⵖ ⴷⴰ ⵉⵜⵜⵏⴰⵍⴰ ⴽⵉⴳⴰⵏ ⵏ ⵉⵎⵓⴽⵔⵉⵙⵏ ⵏⵏⴰ ⵓⵔ ⵜ-ⵉⵜⵜⴰⵊⵊⴰⵏ ⴰⴷ ⵉⴱⵓⵖⵍⵓ ⵓⴳⴳⴰⵔ.

ⵥⵕ ⵓⴳⴳⴰⵔ

 ⵙⵙⵉⵏⵉⵎⴰ ⵜⴰⵎⴰⵣⵉⵖⵜ
 ⴱⴰⴱⴰ ⵄⵍⵉ 4
 ⵡⴰⵔⴷⴰ ⵏ ⵓⴼⴰⵔⵙ
 ⴰⴼⵉⵍⵎ ⴰⵎⴰⵣⵉⵖ
 ⵜⴰⵎⴰⵣⵉⵖⵜ TV
 ⵃⵎⴰⴷ ⵏ ⵜⴰⵎⵎⴰ

ⵉⵙⴰⵖⵓⵍⵏ